प्रियंका गांधी की गंगा-जमुनी तहजीब यात्रा पर BJP का तंज: चुनाव में आते हैं, पिकनिक मनाते हैं और स्विट्जरलैंड या इटली चले जाते हैं  
प्रियंका नौका के जरिये करेंगी गंगा की 100 KM की यात्रा
भाजपा ने प्रियंका की यात्रा पर साधा निशाना
कहा- गांधी परिवार के लिए यह एक पिकनिक
प्रियंका गांधी के नौका के जरिये गंगा की 100 किलोमीटर की यात्रा शुरू किये जाने का जिक्र करते हुए उन्होंने कहा, 'जैसे ही नये चुनाव की घोषणा होती है, गांधी परिवार का कोई नया सदस्य सामने आता है और खुद को जादुई नेता समझने लगता है. उन सम्मानित नेता (प्रियंका) ने पूर्व में हुए चुनावों में भी कांग्रेस के लिये प्रचार किया था, इसके बावजूद उनकी पार्टी को अपने घर में ही हार का मुंह देखना पड़ा था.' 
Dy CM D Sharma on Priyanka Gandhi Vadra: Had it been old times,they would've been called a 'Rajgharana'. They come during elections, have picnic, go back&return after 5 yrs. 'Boat yatra' is only for votes. Inki boat yatra mein khot pehle hi inke sehyogiyon ne darsha diya. (18.03) pic.twitter.com/caOcWJkIiC
गौरतलब है कि कांग्रेस महासचिव और पूर्वी उत्तर प्रदेश में पार्टी की प्रभारी प्रियंका ने सोमवार को प्रयागराज में लेटे हुए हनुमान मंदिर में पूजा-अर्चना करके अपने लोकसभा चुनाव अभियान की शुरुआत की. अपनी इस यात्रा के दौरान वह नाव पर सवार होकर प्रयागराज से वाराणसी के बीच करीब 100 किलोमीटर का सफर तय करेंगी. 
बता दें, उत्तर प्रदेश में अपने चुनाव अभियान की शुरुआत करते हुए प्रियंका गांधी वाड्रा ने कहा कि जनता के लिये अगला लोकसभा चुनाव एक चुनौती है और उसे यह तय करना होगा कि वह नफरत और फरेब की राजनीति चाहती है या विकास की. सीतामढ़ी में जनसभा में केन्द्र की नरेन्द्र मोदी सरकार पर जमकर प्रहार किये और कहा 'आप (जनता) के लिये यह चुनाव नहीं बल्कि चुनौती है. उसे वोट दीजिये, जिसके लिये आपका दिल धड़कता है.' 
साथ ही उन्होंने कहा 'आपकी तरह हम भी थक गये हैं, ऐसी सरकार से जो हमारे संविधान और संस्थाओं को बिगाड़ना चाहती है, जो हमारी जनता की आवाज नहीं सुनती. हम सब आपके साथ खड़े हैं. हम इस देश में बदलाव इसलिये करना चाहते हैं, क्योंकि हम देश में ऐसी राजनीति लाना चाहते हैं, जो सिर्फ और सिर्फ आपका विकास करे. मैं पूरी उम्मीद रखती हूं कि आप सभी समझकर अपना वोट देंगे और कांग्रेस को वोट देकर देश को आगे बढ़ाएंगे.'
कांग्रेस महासचिव ने कहा 'राजनीतिक शक्ति उसे कहते हैं, जो सबकी बात सुने. आप अपने क्षेत्र को देखें, बुनकरों की क्या हालत हुई है. जीएसटी की वजह से आपका 60 प्रतिशत कारोबार बंद हो चुका है. क्या आज किसी किसान को अपनी उपज का दाम मिल रहा है? बीज खरीदने के लिये कर्ज लेना पड़ता है. आपको मालूम है कि राजस्थान और मध्य प्रदेश में कांग्रेस की सरकार बनने के बाद किसानों की कर्जमाफी का वादा पूरा किया. इसे राजनीतिक शक्ति कहते हैं. इसे पहचानिये.'